Da sdang ya ka PM-SYM ha EJH kawa man ka bai baam tymmen ya kiwa khih mylla – Wyrta
Da sdang ya ka PM-SYM ha EJH kawa man ka bai baam tymmen ya kiwa khih mylla
Khliehriat: Ynne ka sngi u montri ka chnat Social Welfare ka jylla u Kyrmen Shylla da wai u ya ka Pradhan Mantri Shram Yogi Maan-Dhaan (PM-SYM) ha East Jaiñtia Hills District, Khliehriat ha ka yalang wa pynman hapoh ka yung krehkaam u Deputy Commissioner ka District.
Ya kani ka Scheme da wai lyngba ka Live Telecast wa yahkhmat da u montri rangbahdooh ka ri, u Narendra Modi heipor 11:30 i sngi.
Kani ka PM-SYM toh ka Scheme bai baam tymmen ya kiwa khih mylla deiwa e ya ki T. 3,000 chi bnai hadien wa dap ki 60 snem i rta wei i rukom su chong ko ha jar jiar ki rta.
Da pyntip u leh wa kiwa khih mylla kiwa yoh duna T. 15,000 chi bnai u yoh myntoi ki na kani ka Scheme wei ki kot ki sla wa emkaam toh ka Aadhaar Card wa ka Savings Bank Account namo ka Jan Dhan Bank Account.